title: 2009/117/EY: Neuvoston päätös, tehty 7 päivänä huhtikuuta 2008 , Euroopan yhteisön ja Nepalin hallituksen välisen tiettyjä lentoliikenteen näkökohtia koskevan sopimuksen allekirjoittamisesta ja väliaikaisesta soveltamisesta

text:
               12.2.2009

               FI

               Euroopan unionin virallinen lehti

               L 41/3

         NEUVOSTON PÄÄTÖS,
   tehty 7 päivänä huhtikuuta 2008,
   Euroopan yhteisön ja Nepalin hallituksen välisen tiettyjä lentoliikenteen näkökohtia koskevan sopimuksen allekirjoittamisesta ja väliaikaisesta soveltamisesta
   (2009/117/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 80 artiklan 2 kohdan yhdessä 300 artiklan 2 kohdan ensimmäisen alakohdan ensimmäisen virkkeen kanssa,
   ottaa huomioon komission ehdotuksen,
   sekä katsoo seuraavaa:

               (1)

               Neuvosto valtuutti 5 päivänä kesäkuuta 2003 komission aloittamaan neuvottelut kolmansien maiden kanssa voimassa olevien kahdenvälisten sopimusten eräiden määräysten korvaamisesta yhteisön kanssa tehtävillä sopimuksilla.

               (2)

               Komissio on neuvotellut yhteisön puolesta Nepalin kanssa sopimuksen tietyistä lentoliikenteen näkökohdista niiden menettelyiden ja ohjeiden mukaisesti, jotka sisältyvät komission valtuuttamisesta aloittamaan neuvottelut kolmansien maiden kanssa voimassa olevien kahdenvälisten sopimusten tiettyjen määräysten korvaamisesta yhteisön kanssa tehtävillä sopimuksilla tehdyn neuvoston päätöksen liitteeseen.

               (3)

               Sopimus olisi allekirjoitettava sillä varauksella, että sopimus tehdään myöhemmin,

         ON PÄÄTTÄNYT SEURAAVAA:
   1 artikla
   Hyväksytään yhteisön puolesta Euroopan yhteisön ja Nepalin hallituksen välinen sopimus tietyistä lentoliikenteen näkökohdista sillä varauksella, että sopimus tehdään.
   Sopimuksen teksti on liitetty tähän päätökseen.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus yhteisön puolesta sillä varauksella, että sopimus tehdään.
   3 artikla
   Sopimusta sovelletaan sen voimaantuloon saakka väliaikaisesti sitä päivää seuraavan kuukauden ensimmäisestä päivästä, jona osapuolet ovat ilmoittaneet toisilleen tätä varten tarvittavien menettelyjen saattamisesta päätökseen (1).
   4 artikla
   Neuvoston pääsihteeri tekee yhteisön puolesta sopimuksen 9 artiklan 2 kohdassa määrätyn ilmoituksen.

      Tehty Luxemburgissa 7 päivänä huhtikuuta 2008.

            Neuvoston puolesta

            Puheenjohtaja

         R. ŽERJAV

      (1)  Neuvoston pääsihteeristö julkaisee sopimuksen väliaikaisen soveltamisen alkamispäivän Euroopan unionin virallisessa lehdessä.
    ---documentbreak---

               12.2.2009

               FI

               Euroopan unionin virallinen lehti

               L 41/5

         Euroopan yhteisön ja Nepalin hallituksen välinen
   SOPIMUS
   tietyistä lentoliikenteen näkökohdista
   EUROOPAN YHTEISÖ
   ja
   NEPALIN HALLITUS,
   jäljempänä ’osapuolet’,
   jotka
   TOTEAVAT, että useiden Euroopan yhteisön jäsenvaltioiden ja Nepalin välillä on tehty kahdenvälisiä lentoliikennesopimuksia, joihin sisältyy Euroopan yhteisön oikeuden vastaisia määräyksiä,
   TOTEAVAT, että Euroopan yhteisöllä on yksinomainen toimivalta useiden sellaisten näkökohtien osalta, jotka voivat sisältyä Euroopan yhteisön jäsenvaltioiden ja kolmansien maiden kahdenvälisiin lentoliikennesopimuksiin,
   TOTEAVAT, että johonkin jäsenvaltioon sijoittautuneilla yhteisön lentoliikenteen harjoittajilla on Euroopan yhteisön oikeuden nojalla oikeus syrjimättömään pääsyyn Euroopan yhteisön jäsenvaltioiden ja kolmansien maiden välisille lentoreiteille,
   OTTAVAT HUOMIOON, että Euroopan yhteisön ja tiettyjen kolmansien maiden välillä on tehty sopimuksia, joiden mukaan näiden kolmansien maiden kansalaiset voivat olla omistajina lentoyhtiöissä, joilla on Euroopan yhteisön lainsäädännön mukainen toimilupa,
   TUNNUSTAVAT, että Euroopan yhteisön jäsenvaltioiden ja Nepalin kahdenvälisten lentoliikennesopimusten eräät määräykset, jotka ovat Euroopan yhteisön oikeuden vastaisia, on saatettava kyseisen oikeuden mukaisiksi, jotta Euroopan yhteisön ja Nepalin väliselle lentoliikenteelle voidaan luoda vankka oikeusperusta ja varmistaa liikenteen jatkuvuus,
   TUNNUSTAVAT, että Euroopan yhteisön jäsenvaltioiden ja Nepalin kahdenvälisten lentoliikennesopimusten olisi oltava Nepalin ja Euroopan yhteisön lainsäädännön mukaisia, ja niiden olisi tarjottava kestävä ja vankka oikeusperusta, jonka avulla voidaan turvata Euroopan yhteisön ja Nepalin välisen lentoliikenteen jatkuvuus ja kehittäminen.
   TOTEAVAT, että tällä sopimuksella ei ole tarpeen muuttaa niitä Euroopan yhteisön jäsenvaltioiden ja Nepalin kahdenvälisten lentoliikennesopimusten määräyksiä, jotka eivät ole yhteisön oikeuden vastaisia,
   TOTEAVAT, että Euroopan yhteisön lainsäädännön mukaisesti lentoliikenteen harjoittajat eivät periaatteessa saa tehdä sopimuksia, jotka voivat vaikuttaa Euroopan yhteisön jäsenvaltioiden väliseen kauppaan ja joiden tavoitteena tai seurauksena on kilpailun estyminen, rajoittuminen tai vääristyminen,
   TUNNUSTAVAT, että Euroopan yhteisön jäsenvaltioiden ja Nepalin välillä tehtyjen kahdenvälisten lentoliikennesopimusten määräykset, joissa i) vaaditaan tai suositaan sellaisten yritysten välisten sopimusten tekemistä, sellaisia yritysten yhteenliittymien päätöksiä tai sellaisia yhteisiä toimintatapoja, jotka estävät, vääristävät tai rajoittavat lentoliikenteen harjoittajien välistä kilpailua merkittävillä reiteillä; tai ii) vahvistetaan tällaisten sopimusten, päätösten tai toimintatapojen vaikutuksia; tai iii) annetaan lentoliikenteen harjoittajille tai muille yksityisille talouden toimijoille valta toteuttaa toimenpiteitä, jotka estävät, vääristävät tai rajoittavat lentoliikenteen harjoittajien välistä kilpailua asianomaisilla reiteillä, saattavat tehdä yrityksiin sovellettavista kilpailusäännöistä tehottomia,
   TOTEAVAT, että Euroopan yhteisön tarkoituksena ei ole tällä sopimuksella vaikuttaa Euroopan yhteisön ja Nepalin välisen lentoliikenteen kokonaismäärään tai yhteisön lentoliikenteen harjoittajien ja Nepalin lentoliikenteen harjoittajien väliseen tasapainoon eikä muuttaa voimassa olevien kahdenvälisten lentoliikennesopimusten liikenneoikeuksia koskevia määräyksiä,
   OVAT SOPINEET SEURAAVAA:
   1 artikla
   Yleiset määräykset
   1.   Tässä sopimuksessa ’jäsenvaltioilla’ tarkoitetaan Euroopan yhteisön jäsenvaltioita.
   2.   Kun jossain liitteessä I mainitussa sopimuksessa viitataan kyseisen sopimuksen osapuolena olevan jäsenvaltion kansalaisiin, tämän on katsottava viittaavan Euroopan yhteisön jäsenvaltioiden kansalaisiin.
   3.   Kun jossain liitteessä I mainitussa sopimuksessa viitataan kyseisen sopimuksen osapuolena olevan jäsenvaltion lentoliikenteen harjoittajiin tai lentoyhtiöihin, tämän on katsottava viittaavan kyseisen jäsenvaltion nimeämiin lentoliikenteen harjoittajiin tai lentoyhtiöihin.
   2 artikla
   Nimeäminen, liikennöintiluvat ja niiden peruuttaminen
   1.   Tämän artiklan 3 kohdan määräykset syrjäyttävät liitteessä II olevassa a kohdassa lueteltujen artiklojen vastaavat määräykset, jotka koskevat asianomaisen jäsenvaltion tekemää lentoliikenteen harjoittajan nimeämistä ja Nepalin lentoliikenteen harjoittajalle myöntämiä liikennöintilupia ja muita lupia, ja tämän artiklan 4 kohdan määräykset syrjäyttävät liitteessä II olevassa b kohdassa lueteltujen artiklojen vastaavat määräykset, jotka koskevat lentoliikenteen harjoittajan liikennöintilupien tai muiden lupien epäämistä, peruuttamista, tilapäistä peruuttamista tai rajoittamista.
   2.   Tämän artiklan 3 kohdan määräykset syrjäyttävät liitteessä II olevassa a kohdassa lueteltujen artiklojen vastaavat määräykset, jotka koskevat Nepalin tekemää lentoliikenteen harjoittajan nimeämistä ja asianomaisen jäsenvaltion lentoliikenteen harjoittajalle myöntämiä liikennöintilupia ja muita lupia, ja tämän artiklan 4 kohdan määräykset syrjäyttävät liitteessä II olevassa b kohdassa lueteltujen artiklojen vastaavat määräykset, jotka koskevat lentoliikenteen harjoittajan liikennöintilupien tai muiden lupien epäämistä, peruuttamista, tilapäistä peruuttamista tai rajoittamista.
   3.   Vastaanotettuaan tiedon nimeämisestä ja nimetyn lentoliikenteen harjoittajan tai nimettyjen lentoliikenteen harjoittajien hakemukset, jotka on toimitettu määrätyssä muodossa ja määrättyjä menettelyjä noudattaen, toisen osapuolen on, jollei 4 ja 5 kohdassa toisin määrätä, annettava kyseiset liikennöintiluvat ja muut luvat mahdollisimman pienellä menettelyyn liittyvällä viiveellä, jos seuraavat edellytykset täyttyvät:

               a)

               Jäsenvaltion nimeämän lentoliikenteen harjoittajan tapauksessa:

                           i)

                           lentoliikenteen harjoittaja on sijoittautunut nimeävän jäsenvaltion alueelle Euroopan yhteisön perustamissopimuksen mukaisesti ja sillä on jäsenvaltion myöntämä Euroopan yhteisön lainsäädännön mukainen voimassa oleva liikennelupa; ja

                           ii)

                           lentoliikenteen harjoittaja on lentotoimintaluvan myöntämisestä vastaavan jäsenvaltion jatkuvan ja tehokkaan viranomaisvalvonnan alainen ja asianomainen ilmailuviranomainen on mainittu selvästi nimeämisessä; ja

                           iii)

                           lentoliikenteen harjoittaja on joko suoraan tai osake-enemmistön kautta jäsenvaltioiden ja/tai jäsenvaltioiden kansalaisten ja/tai muiden liitteessä III lueteltujen valtioiden ja/tai niiden kansalaisten omistuksessa ja tosiasiallisessa määräysvallassa.

               b)

               Nepalin nimeämän lentoliikenteen harjoittajan tapauksessa:

                           i)

                           lentoliikenteen harjoittajan päätoimipaikka on Nepalissa; ja

                           ii)

                           lentoliikenteen harjoittaja on Nepalin jatkuvan ja tehokkaan viranomaisvalvonnan alainen.

         4.   Kumpikin osapuoli voi evätä tai peruuttaa kokonaan tai tilapäisesti toisen osapuolen nimeämän lentoliikenteen harjoittajan liikennöintiluvat tai muut luvat tai rajoittaa niiden käyttöä, jos

               a)

               jäsenvaltion nimeämän lentoliikenteen harjoittajan tapauksessa:

                           i)

                           lentoliikenteen harjoittaja ei ole sijoittautunut nimeävän jäsenvaltion alueelle Euroopan yhteisön perustamissopimuksen mukaisesti tai sillä ei ole Euroopan yhteisön lainsäädännön mukaista voimassa olevaa liikennelupaa; tai

                           ii)

                           lentoliikenteen harjoittaja ei ole lentotoimintaluvan myöntämisestä vastaavan jäsenvaltion jatkuvan ja tehokkaan viranomaisvalvonnan alainen tai asianomaista ilmailuviranomaista ei ole mainittu selvästi nimeämisessä; tai

                           iii)

                           lentoliikenteen harjoittaja ei ole joko suoraan tai osake-enemmistön kautta jäsenvaltioiden ja/tai jäsenvaltioiden kansalaisten ja/tai muiden liitteessä 3 lueteltujen valtioiden ja/tai niiden kansalaisten omistuksessa ja tosiasiallisessa määräysvallassa; tai

               b)

               Nepalin nimeämän lentoliikenteen harjoittajan tapauksessa:

                           i)

                           lentoliikenteen harjoittajan päätoimipaikka ei ole Nepalissa; tai

                           ii)

                           lentoliikenteen harjoittaja ei ole Nepalin tehokkaan viranomaisvalvonnan alainen; tai

                           iii)

                           Nepalin nimeämä lentoliikenteen harjoittaja on sellaisen kolmannen maan enemmistöomistuksessa tai määräysvallassa, joka ei tosiasiallisesti hyväksy yhteisöön sijoittautuneiden yhteisön lentoliikenteen harjoittajien nimeämistä.

         5.   Nepal ei saa 4 kohdan mukaisia oikeuksia käyttäessään harjoittaa kansallisuuteen perustuvaa syrjintää jäsenvaltioiden lentoliikenteen harjoittajien välillä.
   3 artikla
   Turvallisuus
   1.   Tämän artiklan 2 kohdan määräyksillä täydennetään liitteessä II olevassa c kohdassa lueteltujen artiklojen vastaavia määräyksiä.
   2.   Jos jäsenvaltio on nimennyt lentoliikenteen harjoittajan, jonka jatkuvasta viranomaisvalvonnasta vastaa jokin toinen jäsenvaltio, lentoliikenteen harjoittajan nimenneen jäsenvaltion ja Nepalin hallituksen välisen sopimuksen turvallisuusmääräysten nojalla Nepalille kuuluvia oikeuksia sovelletaan myös turvallisuusvaatimusten hyväksymiseen, noudattamiseen tai ylläpitämiseen kyseisen toisen jäsenvaltion toimesta sekä kyseisen lentoliikenteen harjoittajan liikennöintiluvan myöntämiseen.
   4 artikla
   Lentopolttoaineen verotus
   1.   Tämän artiklan 2 kohdan määräyksillä täydennetään liitteessä II olevassa d kohdassa lueteltujen artiklojen vastaavia määräyksiä.
   2.   Mikään liitteessä II olevassa d kohdassa lueteltujen sopimusten kohta ei niissä mahdollisesti olevista päinvastaisista määräyksistä huolimatta saa estää jäsenvaltioita määräämästä syrjimättömin perustein veroja, tulleja tai muita maksuja sen alueella toimitetulle polttoaineelle, jota käytetään Nepalin nimeämän lentoliikenteen harjoittajan ilma-aluksessa, joka liikennöi kyseisen jäsenvaltion alueella sijaitsevan paikan ja toisen kyseisen jäsenvaltion alueella sijaitsevan paikan tai jonkin toisen jäsenvaltion alueella sijaitsevan paikan välillä.
   5 artikla
   Kuljetustariffit Euroopan yhteisön sisällä
   1.   Tämän artiklan 2 kohdan määräykset täydentävät liitteessä II olevassa e kohdassa lueteltujen artiklojen vastaavia määräyksiä.
   2.   Tariffeihin, joita Nepalin hallituksen nimeämät lentoliikenteen harjoittajat perivät kokonaan Euroopan yhteisön alueella tapahtuvasta kuljetuksesta sellaisen liitteessä I mainitun sopimuksen nojalla, johon sisältyy liitteessä II olevassa e kohdassa mainittu määräys, sovelletaan Euroopan yhteisön lainsäädäntöä.
   6 artikla
   Yhteensopivuus kilpailusääntöjen kanssa
   1.   Mikään liitteessä I luetelluissa sopimuksissa ei mahdollisista päinvastaisista määräyksistä huolimatta saa i) suosia sellaisia yritysten välillä tehtäviä sopimuksia, sellaisia yritysten yhteenliittymien päätöksiä tai sellaisia yhteisiä toimintatapoja, jotka estävät, vääristävät tai rajoittavat kilpailua; ii) vahvistaa tällaisten sopimusten, päätösten tai toimintatapojen vaikutuksia; tai iii) antaa yksityisille talouden toimijoille valtaa toimenpiteisiin, jotka estävät, vääristävät tai rajoittavat kilpailua.
   2.   Liitteessä I lueteltujen sopimusten määräyksiä ei sovelleta, jos ne ovat ristiriidassa tämän artiklan 1 kohdan kanssa.
   7 artikla
   Sopimuksen liitteet
   Tämän sopimuksen liitteet ovat sen erottamaton osa.
   8 artikla
   Tarkistaminen tai muuttaminen
   Osapuolet voivat milloin tahansa yhteisellä hyväksynnällä tarkistaa tai muuttaa tätä sopimusta.
   9 artikla
   Voimaantulo ja väliaikainen soveltaminen
   1.   Tämä sopimus tulee voimaan päivänä, jona osapuolet ovat ilmoittaneet kirjallisesti toisilleen, että sopimuksen voimaansaattamisen edellyttämät sisäiset menettelyt on saatettu päätökseen.
   2.   Sen estämättä, mitä 1 kohdassa määrätään, osapuolet sopivat soveltavansa sopimusta väliaikaisesti sitä päivää seuraavan kuukauden ensimmäisestä päivästä, jona osapuolet ovat ilmoittaneet toisilleen tätä varten tarvittavien menettelyjen saattamisesta päätökseen.
   3.   Jäsenvaltioiden ja Nepalin hallituksen väliset sopimukset ja muut järjestelyt, jotka eivät vielä ole tulleet voimaan tämän sopimuksen allekirjoituspäivänä ja joita ei sovelleta väliaikaisesti, luetellaan liitteessä I olevassa b kohdassa. Tätä sopimusta sovelletaan kaikkiin tällaisiin sopimuksiin ja järjestelyihin, kun ne tulevat voimaan tai kun niitä sovelletaan väliaikaisesti.
   10 artikla
   Voimassaolon päättyminen
   1.   Jos jokin liitteessä I mainittu sopimus irtisanotaan, kaikkien tämän sopimuksen määräysten, jotka liittyvät kyseiseen liitteessä 1 mainittuun sopimukseen, voimassaolo päättyy samanaikaisesti.
   2.   Jos kaikki liitteessä I mainitut sopimukset irtisanotaan, tämän sopimuksen voimassaolo päättyy samanaikaisesti.

      TÄMÄN VAKUUDEKSI alla mainitut asianmukaisesti valtuutetut edustajat ovat allekirjoittaneet tämän sopimuksen.
      Tämä sopimus on tehty Brysselissä kahdentenakymmenentenäkolmantena päivänä tammikuuta vuonna kaksituhattayhdeksän kahtena kappaleena bulgarian, englannin, espanjan, hollannin, italian, kreikan, latvian, liettuan, maltan, portugalin, puolan, ranskan, romanian, ruotsin, saksan, slovakin, sloveenin, suomen, tanskan, tšekin, unkarin, viron ja nepalin kielellä.

         За Европейската Общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska Gemenskapen

         За правителството на Непал
         Por el Gobierno de Nepal
         Za vládu Nepálu
         For Nepals regering
         Für die Regierung von Nepal
         Nepali valitsuse nimel
         Για την Κυβέρνηση του Νεπάλ
         For the Government of Nepal
         Pour le gouvernement du Népal
         Per il governo del Nepal
         Nepālas valdības vārdā
         Nepalo vyriausybės vardu
         Nepál kormánya részéről
         Għall-Gvern tan-Nepal
         Voor de Regering van Nepal
         W imieniu Rządu Nepalu
         Pelo Governo do Nepal
         Pentru Guvernul Nepalului
         Za vládu Nepálu
         Za vlado Nepala
         Nepalin hallituksen puolesta
         För Nepals regering

   LIITE I
   LUETTELO TÄMÄN SOPIMUKSEN 1 ARTIKLASSA TARKOITETUISTA SOPIMUKSISTA

               a)

               Nepalin hallituksen ja Euroopan yhteisön jäsenvaltioiden väliset lentoliikennesopimukset, jotka on tehty, allekirjoitettu ja/tai joita sovelletaan väliaikaisesti tämän sopimuksen allekirjoituspäivänä

                           —

                           Itävallan liittohallituksen ja Nepalin kuningaskunnan hallituksen lentoliikennesopimus, allekirjoitettu Katmandussa 29 päivänä lokakuuta 1997, jäljempänä liitteessä II ’Nepal–Itävalta-sopimus’,

                           —

                           Luxemburgin suurherttuakunnan hallituksen ja Nepalin kuningaskunnan hallituksen lentoliikennesopimus, tehty Luxemburgissa 18 päivänä kesäkuuta 1999, jäljempänä liitteessä II ’Nepal–Luxemburg-sopimus’,

                           —

                           Alankomaiden kuningaskunnan ja Nepalin kuningaskunnan hallituksen lentoliikennesopimus, tehty Schipholin lentoasemalla 10 päivänä kesäkuuta 1998, jäljempänä liitteessä II ’Nepal–Alankomaat-sopimus’,

                           —

                           Ison-Britannian ja Pohjois-Irlannin yhdistyneen kuningaskunnan hallituksen ja Nepalin kuningaskunnan hallituksen lentoliikennesopimus, tehty Katmandussa 3 päivänä maaliskuuta 1994, jäljempänä liitteessä II ’Nepal–Yhdistynyt kuningaskunta -sopimus’;

               b)

               Nepalin hallituksen ja Euroopan yhteisön jäsenvaltioiden välillä parafoidut tai allekirjoitetut lentoliikennesopimukset ja muut järjestelyt, jotka eivät ole vielä tulleet voimaan ja joita ei sovelleta väliaikaisesti tämän sopimuksen allekirjoituspäivänä

                           —

                           Nepalin kuningaskunnan hallituksen ja Ranskan tasavallan hallituksen lentoliikennesopimus, parafoitu Katmandussa 7 päivänä heinäkuuta 1998, jäljempänä liitteessä II ’Nepal–Ranska-sopimus’,

                           —

                           Saksan liittotasavallan hallituksen ja Nepalin kuningaskunnan hallituksen lentoliikennesopimus, parafoitu ja lisätty Bonnissa 26 päivänä heinäkuuta 2000 tehdyn pöytäkirjan liitteeksi 3, jäljempänä liitteessä II ’Nepal–Saksa-sopimus’,

                           —

                           Nepalin kuningaskunnan hallituksen ja Italian tasavallan hallituksen lentoliikennesopimus, parafoitu Katmandussa 8 päivänä toukokuuta 1992, jäljempänä liitteessä II ’Nepal–Italia-sopimus’.

         LIITE II
   LUETTELO LIITTEESSÄ I LUETELTUJEN SOPIMUSTEN ARTIKLOISTA, JOIHIN VIITATAAN TÄMÄN SOPIMUKSEN 2–6 ARTIKLASSA

               a)

               Jäsenvaltion tekemä nimeäminen:

                           —

                           Nepal–Itävalta-sopimuksen 4 artikla

                           —

                           Nepal–Ranska-sopimuksen 4 artikla

                           —

                           Nepal–Italia-sopimuksen 4 artikla

                           —

                           Nepal–Luxemburg-sopimuksen 3 artikla

                           —

                           Nepal–Alankomaat-sopimuksen 5 artikla

                           —

                           Nepal–Yhdistynyt kuningaskunta -sopimuksen 4 artikla.

               b)

               Liikennöintilupien tai muiden lupien epääminen, peruuttaminen kokonaan tai tilapäisesti tai niiden rajoittaminen:

                           —

                           Nepal–Itävalta-sopimuksen 4 artikla

                           —

                           Nepal–Ranska-sopimuksen 5 artikla

                           —

                           Nepal–Saksa-sopimuksen 4 artikla

                           —

                           Nepal–Italia-sopimuksen 5 artikla

                           —

                           Nepal–Luxemburg-sopimuksen 4 artikla

                           —

                           Nepal–Alankomaat-sopimuksen 6 artikla

                           —

                           Nepal–Yhdistynyt kuningaskunta -sopimuksen 5 artikla.

               c)

               Turvallisuus:

                           —

                           Nepal–Itävalta-sopimuksen 8 artikla

                           —

                           Nepal–Ranska-sopimuksen 9 artikla

                           —

                           Nepal–Saksa-sopimuksen 14 artikla

                           —

                           Nepal–Italia-sopimuksen 10 artikla

                           —

                           Nepal–Luxemburg-sopimuksen 6 artikla

                           —

                           Nepal–Alankomaat-sopimuksen 10 artikla.

               d)

               Lentopolttoaineen verotus:

                           —

                           Nepal–Itävalta-sopimuksen 9 artikla

                           —

                           Nepal–Ranska-sopimuksen 12 artikla

                           —

                           Nepal–Saksa-sopimuksen 7 artikla

                           —

                           Nepal–Italia-sopimuksen 6 artikla

                           —

                           Nepal–Luxemburg-sopimuksen 8 artikla

                           —

                           Nepal–Alankomaat-sopimuksen 13 artikla

                           —

                           Nepal–Yhdistynyt kuningaskunta -sopimuksen 8 artikla.

               e)

               Kuljetustariffit Euroopan yhteisön sisällä:

                           —

                           Nepal–Itävalta-sopimuksen 12 artikla

                           —

                           Nepal–Ranska-sopimuksen 14 artikla

                           —

                           Nepal–Italia-sopimuksen 8 artikla

                           —

                           Nepal–Luxemburg-sopimuksen 10 artikla

                           —

                           Nepal–Alankomaat-sopimuksen 8 artikla

                           —

                           Nepal–Yhdistynyt kuningaskunta -sopimuksen 7 artikla.

         LIITE III
   LUETTELO TÄMÄN SOPIMUKSEN 2 ARTIKLASSA TARKOITETUISTA MUISTA VALTIOISTA

               a)

               Islannin tasavalta (Euroopan talousalueesta tehdyn sopimuksen nojalla)

               b)

               Liechtensteinin ruhtinaskunta (Euroopan talousalueesta tehdyn sopimuksen nojalla)

               c)

               Norjan kuningaskunta (Euroopan talousalueesta tehdyn sopimuksen nojalla)

               d)

               Sveitsin valaliitto (Euroopan yhteisön ja Sveitsin valaliiton välisen lentoliikennesopimuksen nojalla)


title: 2005/965/EY: Päätös N:o 203, tehty  26 päivänä toukokuuta 2005 , neuvoston asetuksen (ETY) N:o 574/72 94 artiklan 4 kohdassa ja 95 artiklan 4 kohdassa säädettyjen luetteloiden laatimisesta  11 päivänä kesäkuuta 1998  tehdyn päätöksen N:o 170 tarkistamisesta ETA:n kannalta ja EU:n ja Sveitsin sopimuksen kannalta merkityksellinen teksti

text:
               31.12.2005

               FI

               Euroopan unionin virallinen lehti

               L 349/27

      PÄÄTÖS N:o 203,
   tehty 26 päivänä toukokuuta 2005,
   neuvoston asetuksen (ETY) N:o 574/72 94 artiklan 4 kohdassa ja 95 artiklan 4 kohdassa säädettyjen luetteloiden laatimisesta 11 päivänä kesäkuuta 1998 tehdyn päätöksen N:o 170 tarkistamisesta
   (ETA:n kannalta ja EU:n ja Sveitsin sopimuksen kannalta merkityksellinen teksti)
   (2005/965/EY)
   EUROOPAN YHTEISÖJEN SIIRTOTYÖLÄISTEN SOSIAALITURVAN HALLINTOTOIMIKUNTA, joka
   ottaa huomioon sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä 14 päivänä kesäkuuta 1971 annetun neuvoston asetuksen (ETY) N:o 1408/71 (1) 81 artiklan a alakohdan, jonka mukaan hallintotoimikunnan tehtävänä on käsitellä kaikkia hallinnollisia kysymyksiä, jotka johtuvat asetuksen (ETY) N:o 1408/71 ja myöhempien asetusten säännöksistä,
   ottaa huomioon edellä mainitun asetuksen (ETY) N:o 1408/71 36 artiklan 2 kohdan,
   ottaa huomioon neuvoston asetuksen (ETY) N:o 574/72 (2) 17 artiklan 1–4 kohdan, 29 artiklan 1–3 kohdan, 30 artiklan 1 ja 3 kohdan, 94 artiklan 4 ja 5 kohdan, 95 artiklan 4 ja 5 kohdan sekä 102 artiklan 2 kohdan,
   ottaa huomioon päätöksen N:o 170 (3), sellaisena kuin se on muutettuna päätöksellä N:o 185 (4),
   sekä katsoo seuraavaa:

               (1)

               Eurooppalaisen sairaanhoitokortin voimassaoloaika saattaa olla huomattavasti pidempi kuin vanhan lomakkeen E 111 voimassaoloaika, ja tämän kortin käyttöönotto vaikeuttaa asetuksen (ETY) N:o 574/72 94 artiklan 4 kohdassa ja 95 artiklan 4 kohdassa säädettyjen luetteloiden laatimista päätöksen N:o 170 sääntöjen mukaisesti.

               (2)

               Sen varmistamiseksi, että työntekijän (palkatun työntekijän tai itsenäisen ammatinharjoittajan) perheenjäsenet tai eläkkeensaaja ja/tai hänen perheenjäsenensä voivat hyötyä täysimääräisesti heille asetuksen (ETY) N:o 1408/71 mukaisesti kuuluvista oikeuksista heidän muuttaessaan asuinpaikkansa muuhun valtioon kuin toimivaltaiseen valtioon, lomakkeissa E 109 ja E 121 ilmoitetun päivämäärän on automaattisesti saatava etusija niiden oikeuksien viimeiseen voimassaolopäivään nähden, jotka ilmoitetaan näille henkilöille annetuissa lomakkeissa E 106, E 112, eurooppalaisessa sairaanhoitokortissa tai lomakkeen E 111 uudessa mallissa tai lomakkeessa E 128.

               (3)

               Jotta toimivaltainen laitos ei joutuisi suorittamaan kaksinkertaisia maksuja (kertasuoritukset ja tosiasialliset kulut), olisi säädettävä menettelyt, joilla estetään toiseen jäsenvaltioon asuinpaikkansa muuttaneita työntekijän (palkatun työntekijän tai itsenäisen ammatinharjoittajan) perheenjäseniä, eläkkeensaajaa ja/tai hänen perheenjäseniään käyttämästä toimivaltaisen laitoksen myöntämää eurooppalaista sairaanhoitokorttia sen päivämäärän jälkeen, josta kertasuoritusten laskeminen aloitetaan.

               (4)

               Lisäksi olisi vahvistettava menettelyt, jotta vältetään tilanne, jossa joko toimivaltaisessa jäsenvaltiossa asuinpaikkaansa muuttavat tai muuhun valtioon kuin asuinvaltioon asuinpaikkansa muuttavat työntekijän (palkatun työntekijän tai itsenäisen ammatinharjoittajan) perheenjäsenet tai eläkkeensaaja ja/tai hänen perheenjäsenensä käyttävät edelleen asuinpaikan laitoksen myöntämää eurooppalaista sairaanhoitokorttia kertasuoritusten laskemisen päättymispäivän jälkeen,

         ON PÄÄTTÄNYT SEURAAVAA:
   1 artikla
   Muutetaan päätöksen N:o 170 1 artikla seuraavasti:

               a)

               Poistetaan I kohdan 2 alakohdan c alakohta.

               b)

               Korvataan I kohdan 2 alakohdan d alakohta seuraavalla tekstillä:
               ”lomakkeen E 109 saapumispäivä asuinpaikan laitokseen, kun kyseisessä lomakkeessa ei ilmoiteta a alakohdassa säädettyä luontoisetuuksia koskevan oikeuden alkamispäivää toimivaltaisen maan lainsäädännön perusteella eikä b alakohdassa säädettyä asuinpaikan muuttamispäivää.”

               c)

               Lisätään seuraava I kohdan 2 a alakohta:
               ”Asuinpaikan laitoksen on tiedotettava toimivaltaiselle laitokselle kyseisen henkilön rekisteröitymisestä, jotta jälkimmäinen laitos voi ilmoittaa asuinpaikan laitokselle toimenpiteistä, joita jälkimmäisen laitoksen puolesta olisi toteutettava, jotta kyseinen henkilö ei voisi enää käyttää toimivaltaisen laitoksen myöntämää eurooppalaista sairaanhoitokorttia.
               Asuinpaikan laitoksen on tiedotettava kyseiselle henkilölle, että toimivaltaisen laitoksen myöntämä eurooppalainen sairaanhoitokortti ei ole enää voimassa siitä päivästä lähtien, jona henkilö rekisteröityi asuinpaikan laitokseen. Se myöntää henkilölle tarvittaessa uuden eurooppalaisen sairaanhoitokortin.”

               d)

               Lisätään seuraava I kohdan 4 a alakohta:
               ”Entisen asuinpaikan laitoksen on tiedotettava toimivaltaiselle laitokselle ja/tai uuden asuinpaikan laitokselle toimenpiteistä, joita olisi toteutettava, jotta vakuutettu ei voisi käyttää sen myöntämää eurooppalaista sairaanhoitokorttia enää rekisteröitymispäivän jälkeen.
               Toimivaltaisen laitoksen ja/tai uuden asuinpaikan laitoksen on tiedotettava kyseiselle henkilölle, että entisen asuinpaikan laitoksen myöntämä eurooppalainen sairaanhoitokortti ei ole enää voimassa kertasuoritusten laskemisen päättymispäivän jälkeen. Se myöntää henkilölle tarvittaessa uuden eurooppalaisen sairaanhoitokortin.”

               e)

               Poistetaan II kohdan 2 alakohdan c alakohta.

               f)

               Korvataan II kohdan 2 alakohdan d alakohta seuraavalla tekstillä:
               ”lomakkeen E 121 saapumispäivä asuinpaikan laitokseen, kun kyseisessä lomakkeessa ei ilmoiteta a alakohdassa säädettyä luontoisetuuksia koskevan oikeuden alkamispäivää toimivaltaisen maan lainsäädännön perusteella eikä b alakohdassa säädettyä asuinpaikan muuttamispäivää.”

               g)

               Lisätään seuraava II kohdan 2 a alakohta:
               ”Asuinpaikan laitoksen on tiedotettava toimivaltaiselle laitokselle kyseisen henkilön rekisteröitymisestä, jotta jälkimmäinen laitos voi ilmoittaa asuinpaikan laitokselle toimenpiteistä, joita jälkimmäisen laitoksen puolesta olisi toteutettava, jotta vakuutettu ei voisi enää käyttää toimivaltaisen laitoksen myöntämää eurooppalaista sairaanhoitokorttia.
               Asuinpaikan laitoksen on tiedotettava kyseiselle henkilölle, että toimivaltaisen laitoksen myöntämä eurooppalainen sairaanhoitokortti ei ole enää voimassa siitä päivästä lähtien, jona henkilö rekisteröityi asuinpaikan laitokseen. Se myöntää henkilölle tarvittaessa uuden eurooppalaisen sairaanhoitokortin.”

               h)

               Lisätään seuraava II kohdan 4 a alakohta:
               ”Entisen asuinpaikan laitoksen on tiedotettava toimivaltaiselle laitokselle ja/tai uuden asuinpaikan laitokselle toimenpiteistä, joita olisi toteutettava, jotta vakuutettu ei voisi käyttää sen myöntämää eurooppalaista sairaanhoitokorttia enää rekisteröitymispäivän jälkeen.
               Toimivaltaisen laitoksen ja/tai asuinpaikan laitoksen on tiedotettava kyseiselle henkilölle, että entisen asuinpaikan laitoksen myöntämä eurooppalainen sairaanhoitokortti ei ole enää voimassa kertasuoritusten laskemisen päättymispäivän jälkeen. Se myöntää henkilölle tarvittaessa uuden eurooppalaisen sairaanhoitokortin.”

         2 artikla
   Tämä päätös julkaistaan Euroopan unionin virallisessa lehdessä.
   Päätöstä sovelletaan 1 päivästä tammikuuta 2006.

            Hallintotoimikunnan puheenjohtaja

         Claude EWEN

      (1)  EYVL L 149, 5.7.1971, s. 2. Asetus sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 647/2005 (EUVL L 117, 4.5.2005, s. 1).

      (2)  EYVL L 74, 27.3.1972, s. 1. Asetus sellaisena kuin se on viimeksi muutettuna asetuksella (EY) N:o 647/2005.

      (3)  EYVL L 275, 10.10.1998, s. 40.

      (4)  EUVL L 55, 1.3.2003, s. 74.


title: 2011/573/EU: Euroopan parlamentin päätös, annettu 10 päivänä toukokuuta 2011 , Euroopan lentoturvallisuusviraston varainhoitovuoden 2009 tilien päättämisestä

text:
               27.9.2011

               FI

               Euroopan unionin virallinen lehti

               L 250/144

         EUROOPAN PARLAMENTIN PÄÄTÖS,
   annettu 10 päivänä toukokuuta 2011,
   Euroopan lentoturvallisuusviraston varainhoitovuoden 2009 tilien päättämisestä
   (2011/573/EU)
   EUROOPAN PARLAMENTTI, joka

               —

               ottaa huomioon Euroopan lentoturvallisuusviraston lopullisen tilinpäätöksen varainhoitovuodelta 2009,

               —

               ottaa huomioon tilintarkastustuomioistuimen kertomuksen Euroopan lentoturvallisuusviraston tilinpäätöksestä varainhoitovuodelta 2009 sekä viraston vastaukset (1),

               —

               ottaa huomioon neuvoston 15. helmikuuta 2011 antaman suosituksen (05892/2011 – C7-0052/2011),

               —

               ottaa huomioon EY:n perustamissopimuksen 276 artiklan ja Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon Euroopan lentoturvallisuusviraston perustamisesta annetun Euroopan parlamentin ja neuvoston asetuksen (EY) N:o 216/2008 (3) ja erityisesti sen 60 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön sekä liikenne- ja matkailuvaliokunnan lausunnon (A7-0123/2011),

               1.

               hyväksyy Euroopan lentoturvallisuusviraston varainhoitovuoden 2009 tilien päättämisen;

               2.

               kehottaa puhemiestä välittämään tämän päätöksen Euroopan lentoturvallisuusviraston pääjohtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Jerzy BUZEK

            Pääsihteeri

         Klaus WELLE

      (1)  EUVL C 338, 14.12.2010, s. 22.

      (2)  EYVL L 248, 16.9.2002, s. 1.

      (3)  EUVL L 79, 19.3.2008, s. 1.

      (4)  EYVL L 357, 31.12.2002, s. 72.


title: Neuvoston päätös, annettu 13 päivänä toukokuuta 2013 , Euroopan kemikaaliviraston hallintoneuvoston kahdentoista jäsenen nimittämisestä

text:
               17.5.2013

               FI

               Euroopan unionin virallinen lehti

               C 138/14

         NEUVOSTON PÄÄTÖS,
   annettu 13 päivänä toukokuuta 2013,
   Euroopan kemikaaliviraston hallintoneuvoston kahdentoista jäsenen nimittämisestä
   2013/C 138/05
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kemikaalien rekisteröinnistä, arvioinnista, lupamenettelyistä ja rajoituksista (REACH) ja Euroopan kemikaaliviraston perustamisesta 18 päivänä joulukuuta 2006 annetun Euroopan parlamentin ja neuvoston asetuksen (EY) N:o 1907/2006 (1) ja erityisesti sen 79 artiklan,
   sekä katsoo seuraavaa:

               (1)

               Asetuksen (EY) N:o 1907/2006 79 artiklassa säädetään, että neuvosto nimittää Euroopan kemikaaliviraston hallintoneuvoston, jäljempänä ‧hallintoneuvosto‧, jäseniksi yhden edustajan kustakin jäsenvaltiosta.

               (2)

               Hallintoneuvoston jäsenet nimitetään kemikaalien turvallisuuden tai kemikaalien sääntelyn alalta hankitun asianmukaisen kokemuksen ja asiantuntemuksen perusteella varmistaen myös, että hallintoneuvoston jäsenillä on asiaankuuluvaa asiantuntemusta yleisistä, taloudellisista ja oikeudellisista asioista.

               (3)

               Toimikauden olisi oltava neljä vuotta. Toimikausi on mahdollista uusia kerran.

               (4)

               Neuvosto nimitti hallintoneuvostoon 27 jäsentä 7 päivänä kesäkuuta 2007 tehdyllä päätöksellä (2).

               (5)

               Alankomaiden, Espanjan, Irlannin, Italian, Itävallan, Luxemburgin, Ranskan, Ruotsin, Slovenian, Suomen, Tšekin tasavallan ja Unkarin nimeämät hallintoneuvoston jäsenet nimitettiin kaikki 31 päivänä toukokuuta 2013 päättyväksi kaudeksi. Näin ollen hallintoneuvoston kyseisiä jäsenvaltioita edustavat jäsenet olisi nimettävä ja nimitettävä 1 päivänä kesäkuuta 2013 alkavaksi ja 31 päivänä toukokuuta 2017 päättyväksi kaudeksi.

               (6)

               Ranskaa (3), Unkaria (4), Alankomaita (5), Sloveniaa (6), Suomea (7) ja Ruotsia (8) edustavien ja 31 päivänä toukokuuta 2013 päättyväksi kaudeksi nimitettyjen jäsenten tilalle on 7 päivänä kesäkuuta 2007 tehdyn päätöksen jälkeen nimitetty uudet jäsenet.

               (7)

               Neuvosto on saanut tiedon kaikkien kyseessä olevien jäsenvaltioiden suorittamista nimeämisistä,

         ON HYVÄKSYNYT TÄMÄN PÄÄTÖKSEN:
   1 artikla
   Nimitetään seuraavat henkilöt Euroopan kemikaaliviraston hallintoneuvoston, jäljempänä ’hallintoneuvosto’, jäseniksi toiseksi toimikaudeksi, joka alkaa 1 päivänä kesäkuuta 2013 ja päättyy 31 päivänä toukokuuta 2017 (nimi, kansalaisuus ja syntymäaika):

               —

               Karel BLÁHA, Tšekki, 20. joulukuuta 1953

               —

               Ana FRESNO RUIZ, Espanja, 31. tammikuuta 1952

               —

               Martin LYNCH, Irlanti, 13. elokuuta 1946

               —

               Catherine MIR, Ranska, 20. helmikuuta 1955

               —

               Antonello LAPALORCIA, Italia, 13. kesäkuuta 1952

               —

               Johannes Karel Barend Henri KWISTHOUT, Alankomaat, 6. kesäkuuta 1964

               —

               Thomas JAKL, Itävalta, 13. kesäkuuta 1965

               —

               Simona FAJFAR, Slovenia, 17. marraskuuta 1970

               —

               Pirkko Liisa KIVELÄ, Suomi, 23. lokakuuta 1953

               —

               Nina CROMNIER, Ruotsi, 14. lokakuuta 1966.

         2 artikla
   Nimitetään seuraavat henkilöt hallintoneuvoston jäseniksi ensimmäiseksi toimikaudeksi, joka alkaa 1 päivänä kesäkuuta 2013 ja päättyy 31 päivänä toukokuuta 2017 (nimi, kansalaisuus ja syntymäaika):

               —

               Paul RASQUÉ, Luxemburg, 8. heinäkuuta 1981

               —

               Krisztina BIRÓ, Unkari, 5. huhtikuuta 1971.

         3 artikla
   Tämä päätös tulee voimaan päivänä, jona se hyväksytään.

      Tehty Brysselissä 13 päivänä toukokuuta 2013.

            Neuvoston puolesta

            Puheenjohtaja

         S. COVENEY

      (1)  EUVL L 396, 30.12.2006, s. 1.

      (2)  EUVL C 134, 16.6.2007, s. 6.

      (3)  EUVL C 178, 31.7.2009, s. 12.

      (4)  EUVL C 288, 25.9.2012, s. 4.

      (5)  EUVL C 178, 31.7.2009, s. 13.

      (6)  EUVL C 326, 3.12.2010, s. 4.

      (7)  EUVL C 320, 16.12.2008, s. 4.

      (8)  Katso alaviite 6.


title: 2009/290/EY: Neuvoston päätös, tehty 20 päivänä tammikuuta 2009 , yhteisön keskipitkän ajan rahoitustuen myöntämisestä Latvialle

text:
               25.3.2009

               FI

               Euroopan unionin virallinen lehti

               L 79/39

      NEUVOSTON PÄÄTÖS,
   tehty 20 päivänä tammikuuta 2009,
   yhteisön keskipitkän ajan rahoitustuen myöntämisestä Latvialle
   (2009/290/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen,
   ottaa huomioon järjestelystä keskipitkän ajan rahoitustuen myöntämiseksi jäsenvaltioiden maksutaseille 18 päivänä helmikuuta 2002 annetun neuvoston asetuksen (EY) N:o 332/2002 (1) ja erityisesti sen 3 artiklan 2 kohdan,
   ottaa huomioon komission ehdotuksen, jonka tämä on tehnyt talous- ja rahoituskomiteaa kuultuaan,
   sekä katsoo seuraavaa:

               (1)

               Neuvosto päätti antaa Latvialle keskinäistä apua päätöksellään 2009/289/EY (2).

               (2)

               Tilanteessa, jossa ulkoisen rahoituksen tarve on erittäin suuri, Latvian pääoma- ja rahoitusmarkkinoihin on viime aikoina kohdistunut painetta, mikä heijastaa markkinoiden asenteiden yleistä kovenemista ja kasvavaa huolta Latvian talouden tilasta, jonka taustalla on huomattava epätasapaino eli suuri ulkoinen vaje, julkisen talouden heikentyminen sekä nopea kustannus- ja hintainflaatio. Latvian pankkiala on kokenut vakavia likviditeetti- ja luottamusongelmia. Ulkomaan valuuttavarannot ovat pienentyneet, sillä keskuspankki on toteuttanut toimia valuuttakurssikiinnityksen säilyttämiseksi.

               (3)

               Latvian arvioidaan tarvitsevan ulkoista rahoitusta vuoden 2011 ensimmäiseen neljännekseen saakka 7,5 miljardia euroa.

               (4)

               On tarkoituksenmukaista antaa Latvialle yhteisön tukea enintään 3,1 miljardia euroa asetuksella (EY) N:o 332/2002 käyttöönotetun, keskipitkän ajan rahoitustukea myöntämistä jäsenvaltioiden maksutaseille koskevan järjestelyn mukaisesti. Tämä tuki olisi yhdistettävä kansainvälisen valuuttarahaston (IMF) valmiusluottojärjestelyllä myöntämään 1,5 miljardin erityisnosto-oikeuden (1 200 prosenttia Latvian IMF-kiintiöstä, noin 1,7 miljardia euroa) lainaan, joka hyväksyttiin 23 päivänä joulukuuta 2008. Pohjoismaat (Ruotsi, Tanska, Suomi, Viro ja Norja) osallistuvat yhteensä 1,9 miljardilla eurolla, Maailmanpankki 0,4 miljardilla eurolla sekä Euroopan jälleenrakennus- ja kehityspankki, Tšekki ja Puola yhteensä 0,4 miljardilla eurolla, mikä nostaa kokonaissumman 7,5 miljardiin euroon vuoden 2011 ensimmäiseen neljännekseen kestävällä ajanjaksolla.

               (5)

               Yhteisön tuen hoitaminen olisi annettava komission tehtäväksi. Latvian viranomaisten kanssa talous- ja rahoituskomitean kuulemisen jälkeen sovitut erityiset talouspoliittiset ehdot olisi vahvistettava yhteisymmärryspöytäkirjassa. Niihin olisi sisällyttävä muun muassa toimenpiteitä, joiden tarkoituksena on hillitä välittömiä likviditeettipaineita, palauttaa pitkän aikavälin vakaus lujittamalla pankkialaa, korjata julkisen talouden epätasapaino ja harjoittaa kilpailukykyä lisäävää kansallista politiikkaa. Toimenpiteisiin olisi sisällyttävä viipymätön ja kestävä julkisen talouden vakauttaminen, kattava strategia pankkialan ongelmien ratkaisemiseksi, sääntelyviranomaisten kriisinhallintavalmiuksien vahvistaminen, laajoja rakenneuudistuksia sekä muita merkittäviä toimenpiteitä. Komission olisi vahvistettava yksityiskohtaiset rahoitusehdot lainasopimuksessa.

               (6)

               Tuki olisi myönnettävä välittömien likviditeettipaineiden hillitsemiseksi, ja sen edellytyksenä olisi oltava politiikka, jolla palautetaan pitkän aikavälin vakaus vahvistamalla pankkialaa, korjaamalla julkisen talouden epätasapaino ja harjoittamalla kilpailukykyä lisäävää kansallista politiikkaa säilyttäen samalla valuuttakurssin kapean vaihteluvälin nykyisellä keskuskurssilla,

         ON TEHNYT TÄMÄN PÄÄTÖKSEN:
   1 artikla
   1.   Yhteisö myöntää Latvialle keskipitkän aikavälin lainan, jonka määrä on enintään 3,1 miljardia euroa ja keskimääräinen erääntymisaika enintään seitsemän vuotta.
   2.   Yhteisön rahoitustuki on saatavilla kolmen vuoden ajan ensimmäisestä tämän päätöksen voimaantulon jälkeisestä päivästä alkaen.
   2 artikla
   1.   Komissio hallinnoi tukea tavalla, joka vastaa Latvian tekemiä sitoumuksia ja neuvoston suosituksia. Kyseiset ehdot vahvistetaan yhteisymmärryspöytäkirjassa. Komissio vahvistaa yksityiskohtaiset rahoitusehdot lainasopimuksessa.
   2.   Komissio tarkastaa yhteistyössä talous- ja rahoituskomitean kanssa säännöllisin väliajoin, että tukeen liittyvät talouspoliittiset ehdot täyttyvät. Komissio tiedottaa talous- ja rahoituskomitealle lainanoton mahdollisesta jälleenrahoituksesta tai rahoitusehtojen muuttamisesta.
   3.   Latvian on oltava valmiina hyväksymään ja toteuttamaan talouden vakauttamiseksi lisätoimenpiteitä, jos tällaiset toimenpiteet ovat tarpeen tukiohjelman voimassaoloaikana. Latvian viranomaisten on kuultava komissiota ennen tällaisten lisätoimenpiteiden hyväksymistä.
   3 artikla
   1.   Komissio asettaa yhteisön rahoitustuen Latvian käyttöön enintään kuudessa erässä, joiden suuruus vahvistetaan yhteisymmärryspöytäkirjassa.
   2.   Ensimmäinen erä annetaan käyttöön sillä edellytyksellä, että lainasopimus ja yhteisymmärryspöytäkirja tulevat voimaan.
   3.   Lainan rahoittamiseksi on tarvittaessa sallittua käyttää harkitusti koronvaihtosopimuksia korkeinta luottoluokkaa olevien vastapuolten kanssa.
   4.   Komissio päättää seuraavien erien käyttöön antamisesta talous- ja rahoituskomitean lausunnon saatuaan.
   5.   Kukin seuraava erä maksetaan sillä edellytyksellä, että Latvian lähentymisohjelmaan sisältyvä Latvian hallituksen hyväksymä uusi talousohjelma (talouden vakauttamiseen ja kasvun elvyttämiseen tähtäävä ohjelma) on toteutettu tyydyttävästi, ja erityisesti että yhteisymmärryspöytäkirjassa vahvistettuja erityisiä talouspoliittisia ehtoja noudatetaan. Näihin ehtoihin kuuluvat muun muassa:

               a)

               Sellaisen julkisen talouden selkeän keskipitkän aikavälin ohjelman hyväksyminen, jonka tavoitteena on supistaa julkisen talouden alijäämä enintään perustamissopimuksen 3 prosentin viitearvoon suhteessa BKT:hen vuoteen 2011 mennessä.

               b)

               Vuoden 2009 talousarvion toteuttaminen sellaisena kuin se on tarkistettuna 12 päivänä joulukuuta 2008 hyväksytyllä lisätalousarviolla (yksityiskohtainen talousarvio on tarkoitus antaa maaliskuun loppuun 2009 mennessä), jonka tavoitteena on julkisen talouden enintään 5 prosentin maksualijäämä suhteessa BKT:hen tai EKT 95-järjestelmän mukaisesti 5,3 prosentin alijäämä.

               c)

               Julkisen sektorin keskimääräisten palkkojen alentaminen vuonna 2009 nimellismääräisesti vähintään 15 prosenttia verrattuna alkuperäiseen, 14 päivänä marraskuuta 2008 hyväksyttyyn talousarvioon, ja edelleen 2 prosenttia vuosina 2010–2011.

               d)

               Vuonna 2008 aloitetun valtionhallinnon työpaikkojen vähentämisen jatkaminen varmistaen vähintään 5 prosentin vähennyksen vuoden 2008 loppuun mennessä ja 10 prosentin kokonaisvähennyksen 30 päivään kesäkuuta 2009 mennessä.

               e)

               Budjettimenettelyjen suunnittelun ja toteutuksen vahvistaminen hyväksymällä julkisen talouden kehys ja talousarviouudistus, mikä toteutetaan muuttamalla nykyistä talousarviota ja varainhoitoa koskevaa lakia.

               f)

               Selkeän ja avoimen palkkajärjestelmän käyttöönotto julkishallinnon suoraan työllistämille työntekijöille ja yhden yhtenäisen henkilöresurssien suunnittelu- ja hallintojärjestelmän luominen julkishallinnon laitoksia varten.

               g)

               Mekanismit, joilla varmistetaan pankkialan laajempi vakaus keskipitkällä ja pitkällä aikavälillä, mukaan lukien useat vakavaraisuuteen, valvontaan ja rahapolitiikkaan liittyvät toimenpiteet. Näiden mekanismien olisi rajattava luotonannon kasvu kestävälle tasolle ja vältettävä liiallinen turvautuminen vakuudettomaan ulkomaiseen rahoitukseen. Pankkijärjestelmää tarkastellaan kohdennetusti sen varmistamiseksi, että kaikki pankit ovat vakavaraisia ja niillä on riittävästi pääomaa.

               h)

               Tarkoituksenmukaiset yksityisen sektorin velkojen uudelleenjärjestelyä koskevat toimenpiteet. Samalla on vahvistettava sovellettavaa oikeusperustaa olemassa olevan velan juoksuaikojen ja valuuttayksiköiden uudelleenjärjestämiseksi. Etusijalle on asetettava myös maksukyvyttömyysmenettelyjen helpottaminen ja tervehdyttämissuunnitelmien nopea täytäntöönpano.

               i)

               Sen varmistaminen, etteivät Parex-pankin jäljellä olevat vähemmistöosakkeenomistajat hyödy pankin ongelmien ratkaisemisesta ja rahoitusvakauden lisäämiseen tähtäävistä toimenpiteistä, kansallistamalla Parex-pankki kokonaan.

               j)

               Lissabonin strategian mukaiset, Latvian kansallisen uudistusohjelman yhteydessä toteutettavat rakenneuudistustoimenpiteet, mukaan lukien aktiivinen työmarkkinapolitiikka ja elinikäinen oppiminen, yksityisen sektorin toimijoiden laajempi osallistuminen T&K:een ja innovointitoimintaan, vienninedistämistoimenpiteet ja yritysten hallinnollisen rasitteen vähentäminen.

               k)

               EU-rahoitteisten hankkeiden toteuttaminen suunnitellulla tasolla, jotta avoin sektori voisi paremmin myötävaikuttaa talouskasvuun.

               l)

               Toimenpiteet, joilla parannetaan sellaisten yritysten ja yrittäjien rahoituksen saantia, joiden rakennerahastoille esittämät tukihakemukset on hyväksytty tai jotka ehkä aikovat hakea rakennerahastojen tukea.

         4 artikla
   Tämä päätös on osoitettu Latvian tasavallalle.
   5 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 20 päivänä tammikuuta 2009.

            Neuvoston puolesta

            Puheenjohtaja

         M. KALOUSEK

      (1)  EYVL L 53, 23.2.2002, s. 1.

      (2)  Katso tämän virallisen lehden sivu 37.


title: 2013/555/EU: Euroopan parlamentin päätös, annettu 17 päivänä huhtikuuta 2013 , energia-alan sääntelyviranomaisten yhteistyöviraston varainhoitovuoden 2011 tilien päättämisestä

text:
               16.11.2013

               FI

               Euroopan unionin virallinen lehti

               L 308/164

         EUROOPAN PARLAMENTIN PÄÄTÖS,
   annettu 17 päivänä huhtikuuta 2013,
   energia-alan sääntelyviranomaisten yhteistyöviraston varainhoitovuoden 2011 tilien päättämisestä
   (2013/555/EU)
   EUROOPAN PARLAMENTTI, joka

               —

               ottaa huomioon energia-alan sääntelyviranomaisten yhteistyöviraston lopullisen tilinpäätöksen varainhoitovuodelta 2011,

               —

               ottaa huomioon tilintarkastustuomioistuimen kertomuksen energia-alan sääntelyviranomaisten yhteistyöviraston tilinpäätöksestä varainhoitovuodelta 2011 sekä viraston vastaukset (1),

               —

               ottaa huomioon neuvoston 12. helmikuuta 2013 antaman suosituksen (05753/2013 – C7-0041/2013),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon energia-alan sääntelyviranomaisten yhteistyöviraston perustamisesta 13. heinäkuuta 2009 annetun Euroopan parlamentin ja neuvoston asetuksen (EY) N:o 713/2009 (4) ja erityisesti sen 24 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön (A7-0068/2013),

               1.

               hyväksyy energia-alan sääntelyviranomaisten yhteistyöviraston varainhoitovuoden 2011 tilien päättämisen;

               2.

               kehottaa puhemiestä välittämään tämän päätöksen energia-alan sääntelyviranomaisten yhteistyöviraston johtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 388, 15.12.2012, s. 1.

      (2)  EYVL L 248, 16.9.2002, s. 1.

      (3)  EUVL L 298, 26.10.2012, s. 1.

      (4)  EUVL L 211, 14.8.2009, s. 1.

      (5)  EYVL L 357, 31.12.2002, s. 72.


title: 2014/743/EU: Neuvoston päätös, annettu 21 päivänä lokakuuta 2014 , ajoneuvorekisteritietoja koskevan automaattisen tietojenvaihdon aloittamisesta Kyproksessa

text:
               29.10.2014

               FI

               Euroopan unionin virallinen lehti

               L 308/100

         NEUVOSTON PÄÄTÖS,
   annettu 21 päivänä lokakuuta 2014,
   ajoneuvorekisteritietoja koskevan automaattisen tietojenvaihdon aloittamisesta Kyproksessa

      (2014/743/EU)

   EUROOPAN UNIONIN NEUVOSTO, joka
   ottaa huomioon rajatylittävän yhteistyön tehostamisesta erityisesti terrorismin ja rajatylittävän rikollisuuden torjumiseksi 23 päivänä kesäkuuta 2008 tehdyn neuvoston päätöksen 2008/615/YOS (1) ja erityisesti sen 25 artiklan,
   ottaa huomioon päätöksen 2008/615/YOS täytäntöönpanosta 23 päivänä kesäkuuta 2008 tehdyn neuvoston päätöksen 2008/616/YOS (2) ja erityisesti sen 20 artiklan sekä sen liitteessä olevan 4 luvun,
   sekä katsoo seuraavaa:

               (1)

               Euroopan unionista tehtyyn sopimukseen, Euroopan unionin toiminnasta tehtyyn sopimukseen ja Euroopan atomienergiayhteisön perustamissopimukseen liitetyn, siirtymämääräyksistä tehdyn pöytäkirjan mukaan ennen Lissabonin sopimuksen voimaantuloa hyväksyttyjen unionin toimielinten, elinten ja laitosten säädösten oikeusvaikutukset säilyvät niin kauan kuin näitä säädöksiä ei kumota, julisteta mitättömiksi tai muuteta perussopimusten nojalla.

               (2)

               Näin ollen päätöksen 2008/615/YOS 25 artiklaa sovelletaan, ja neuvoston on päätettävä yksimielisesti, ovatko jäsenvaltiot panneet täytäntöön kyseisen päätöksen 6 luvun säännökset.

               (3)

               Päätöksen 2008/616/YOS 20 artiklassa säädetään, että päätöksen 2008/615/YOS 25 artiklan 2 kohdassa tarkoitetut päätökset tehdään kyselyyn perustuvan arviointiraportin perusteella. Päätöksen 2008/615/YOS 2 luvun mukaisen automaattisen tietojenvaihdon osalta arviointiraportin on perustuttava arviointikäyntiin ja testausajoon.

               (4)

               Päätöksen 2008/616/YOS liitteessä olevan 4 luvun 1.1 kohdan mukaan asiaa käsittelevä neuvoston työryhmä laatii kyselyn, joka koskee kutakin automaattista tietojenvaihtoa, ja heti kun jäsenvaltio katsoo täyttävänsä edellytykset tietojen jakamiseksi kyseisessä tietoluokassa, se vastaa kyselyyn.

               (5)

               Kypros on vastannut tietosuojaa koskevaan kyselyyn ja ajoneuvorekisteritietoja koskevaan kyselyyn.

               (6)

               Kypros on toteuttanut onnistuneen testausajon Alankomaiden kanssa.

               (7)

               Kyprokseen on tehty arviointikäynti, ja Alankomaiden ja Romanian arviointiryhmä on laatinut arviointikäynnistä raportin, joka on toimitettu asiaankuuluvalle neuvoston työryhmälle.

               (8)

               Neuvostolle on esitetty arviointiraportti, jossa tehdään yhteenveto ajoneuvorekisteritietoja koskevien kyselyn, arviointikäynnin ja testausajon tuloksista,

         ON HYVÄKSYNYT TÄMÄN PÄÄTÖKSEN:
   1 artikla
   Ajoneuvorekisteritietojen automaattisen haun toteuttamiseksi Kypros on pannut täysimääräisesti täytäntöön päätöksen 2008/615/YOS 6 luvun tietosuojaa koskevat yleiset säännökset, ja sillä on oikeus vastaanottaa ja toimittaa henkilötietoja mainitun päätöksen 12 artiklan mukaisesti tämän päätöksen voimaantulopäivästä alkaen.
   2 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 21 päivänä lokakuuta 2014.

            Neuvoston puolesta

            Puheenjohtaja

         S. GOZI

      (1)  EUVL L 210, 6.8.2008, s. 1.

      (2)  EUVL L 210, 6.8.2008, s. 12.


title: 2012/736/EU: Neuvoston päätös, annettu 26 päivänä marraskuuta 2012 , alueiden komitean belgialaisen jäsenen ja belgialaisen varajäsenen nimeämisestä

text:
               29.11.2012

               FI

               Euroopan unionin virallinen lehti

               L 329/18

         NEUVOSTON PÄÄTÖS,
   annettu 26 päivänä marraskuuta 2012,
   alueiden komitean belgialaisen jäsenen ja belgialaisen varajäsenen nimeämisestä
   (2012/736/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 305 artiklan,
   ottaa huomioon Belgian hallituksen ehdotuksen,
   sekä katsoo seuraavaa:

               (1)

               Neuvosto hyväksyi 22 päivänä joulukuuta 2009 ja 18 päivänä tammikuuta 2010 päätökset 2009/1014/EU (1) ja 2010/29/EU (2) alueiden komitean jäsenten ja varajäsenten nimeämisestä 26 päivän tammikuuta 2010 ja 25 päivän tammikuuta 2015 väliseksi ajaksi.

               (2)

               Yksi alueiden komitean jäsenen paikka on vapautunut Charles PICQUÉn toimikauden päätyttyä.

               (3)

               Yksi alueiden komitean varajäsenen paikka vapautuu, kun Alain HUTCHINSON nimetään alueiden komitean jäseneksi,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään alueiden komiteaan jäljellä olevaksi toimikaudeksi eli 25 päivään tammikuuta 2015:

               a)

               jäseneksi:

                           —

                           Alain HUTCHINSON, Membre du Parlement de la Région de Bruxelles-Capitale

                     ja

               b)

               varajäseneksi:

                           —

                           Charles PICQUÉ, Ministre-Président du Gouvernement de la Région de Bruxelles-Capitale.

         2 artikla
   Tämä päätös tulee voimaan päivänä, jona se hyväksytään.

      Tehty Brysselissä 26 päivänä marraskuuta 2012.

            Neuvoston puolesta

            Puheenjohtaja

         G. DEMOSTHENOUS

      (1)  EUVL L 348, 29.12.2009, s. 22.

      (2)  EUVL L 12, 19.1.2010, s. 11.


title: Komission päätös, tehty 14 päivänä joulukuuta 2009 , päätöksen 2009/177/EY muuttamisesta hävittämisohjelmien sekä tiettyjen jäsenvaltioiden, alueiden ja osastojen taudista vapaan aseman osalta siltä osin kuin on kyse tietyistä vesieläinten taudeista (tiedoksiannettu numerolla K(2009) 9888) (ETA:n kannalta merkityksellinen teksti)

text:
               18.12.2009

               FI

               Euroopan unionin virallinen lehti

               L 336/31

      KOMISSION PÄÄTÖS,
   tehty 14 päivänä joulukuuta 2009,
   päätöksen 2009/177/EY muuttamisesta hävittämisohjelmien sekä tiettyjen jäsenvaltioiden, alueiden ja osastojen taudista vapaan aseman osalta siltä osin kuin on kyse tietyistä vesieläinten taudeista
   (tiedoksiannettu numerolla K(2009) 9888)
   (ETA:n kannalta merkityksellinen teksti)
   (2009/975/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon vesiviljelyeläimiin ja niistä saataviin tuotteisiin sovellettavista eläinten terveyttä koskevista vaatimuksista sekä vesieläinten tiettyjen tautien ehkäisemisestä ja torjunnasta 24 päivänä lokakuuta 2006 annetun neuvoston direktiivin 2006/88/EY (1) ja erityisesti sen 44 artiklan 2 kohdan ja 49 artiklan 1 kohdan,
   sekä katsoo seuraavaa:

               (1)

               Neuvoston direktiivin 2006/88/EY täytäntöönpanosta seuranta- ja hävittämisohjelmien sekä jäsenvaltioiden, alueiden ja osastojen taudista vapaan aseman osalta 31 päivänä lokakuuta 2008 tehdyssä komission päätöksessä 2009/177/EY (2) vahvistetaan mallilomakkeet jäsenvaltioiden hävittämisohjelmien toimittamiseksi hyväksyntää varten direktiivin 2006/88/EY mukaisesti sekä taudista vapaan aseman hyväksymistä koskevien asiakirjojen toimittamiseksi kyseisen direktiivin mukaisesti.

               (2)

               Päätöksen 2009/177/EY liitteessä I olevassa B osassa esitetään luettelot jäsenvaltioista, vyöhykkeistä ja osastoista, joita direktiivin 2006/88/EY mukaisesti hyväksytyt hävittämisohjelmat koskevat. Kyseisen liitteen C osassa esitetään luettelot kyseisen direktiivin mukaisesti taudista vapaiksi julistetuista jäsenvaltioista, vyöhykkeistä ja osastoista.

               (3)

               Tanska toimitti tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (3) mukaisesti komissiolle 1 päivän tammikuuta 2009 ja 31 päivän joulukuuta 2013 välistä aikaa koskevan monivuotisen ohjelman virusperäisen verenvuotoseptikemian (VHS-taudin) hävittämiseksi. Kyseinen ohjelma hyväksyttiin jäsenvaltioiden vuodeksi 2009 ja sitä seuraaviksi vuosiksi esittämien eräiden eläintautien ja zoonoosien vuotuisten ja monivuotisten hävittämis-, torjunta- ja seurantaohjelmien hyväksymisestä ja niihin myönnettävästä yhteisön rahoituksesta 28 päivänä marraskuuta 2008 tehdyllä komission päätöksellä 2008/897/EY (4). Ohjelma vastaa päätöksessä 2009/177/EY hyväksymiselle asetettuja vaatimuksia ja olisi sen vuoksi hyväksyttävä direktiivin 2006/88/EY 44 artiklan 2 kohdan mukaisesti. Kyseisen ohjelman kattamat alueet olisi lisättävä kyseisen päätöksen liitteessä I olevassa B osassa esitettyyn luetteloon.

               (4)

               Päätöksen 2009/177/EY 12 artiklassa säädetään direktiiviä 2006/88/EY koskevasta poikkeuksesta, jonka mukaan jäsenvaltioita ei tietyin edellytyksin vaadita toimittamaan hyväksyttäviksi hävittämisohjelmia, jotka on hyväksytty hyväksytyn vyöhykkeen aseman saavuttamiseksi VHS:n osalta kalojen virusperäisen verenvuotoseptikemian (VHS) ja tarttuvan verta muodostavan kudoksen kuolion (IHN) osalta hyväksytyn vyöhykkeen aseman ja ei-hyväksytyillä vyöhykkeillä sijaitsevan näiden tautien osalta hyväksytyn tilan aseman saamista varten toteutettavien ohjelmien kelpuuttamisesta 28 päivänä elokuuta 2003 tehdyllä komission päätöksellä 2003/634/EY (5).

               (5)

               Päätöksellä 2003/634/EY hyväksyttiin Suomen toimittama ohjelma hyväksytyn vyöhykkeen aseman saamiseksi VHS:n osalta. Suomi on nyt toimittanut kyseistä ohjelmaa koskevan raportin päätöksessä 2009/177/EY säädettyjen vaatimusten mukaisesti. Kyseisen ohjelman kattamat alueet olisi sen vuoksi lisättävä kyseisen päätöksen liitteessä I olevassa B osassa olevaan luetteloon.

               (6)

               Saksa toimitti komissiolle päätöksen 90/424/ETY mukaisesti monivuotisen ohjelman koikarpin herpesviruksen (KHV) hävittämiseksi. Kyseinen ohjelma hyväksyttiin päätöksellä 2008/897/EY 1 päivän tammikuuta 2009 ja 31 päivän joulukuuta 2013 väliseksi ajaksi. Ohjelma vastaa päätöksessä 2009/177/EY hyväksymiselle asetettuja vaatimuksia ja olisi sen vuoksi hyväksyttävä direktiivin 2006/88/EY 44 artiklan 2 kohdan mukaisesti. Kyseisen ohjelman kattamat alueet olisi lisättävä kyseisen päätöksen liitteessä I olevassa B osassa esitettyyn luetteloon.

               (7)

               Yhdistyneen kuningaskunnan koko alue sisältyy tällä hetkellä päätöksen 2009/177/EY liitteessä I olevassa C osassa olevaan luetteloon jäsenvaltiona, joka on julistettu direktiivin 2006/88/EY mukaisesti taudista vapaaksi tarttuvan lohen anemian (ISA-tauti) osalta. Yhdistynyt kuningaskunta on ilmoittanut ISA-taudin esiintymisestä osastossa, joka on aikaisemmin julistettu kyseisestä taudista vapaaksi. Päätöksen 2009/177/EY liitteessä I olevassa C osassa olevan luettelon kyseistä jäsenvaltiota koskevia tietoja olisi sen vuoksi muutettava ISA-taudin osalta.

               (8)

               Yhdistynyt kuningaskunta on nyt toimittanut hyväksyttäväksi ISA-tautia koskevan hävittämisohjelman, jota on tarkoitus soveltaa lounaisiin Shetlandinsaariin. Ohjelma täyttää päätöksen 2009/177/EY vaatimukset. Ohjelma olisi hyväksyttävä ja lounaiset Shetlandinsaaret olisi lisättävä kyseisen päätöksen liitteessä I olevan luettelon B osaan.

               (9)

               Päätöksellä 2003/634/EY hyväksyttiin Yhdistyneen kuningaskunnan toimittama ohjelma hyväksytyn vyöhykkeen aseman saamiseksi VHS:n osalta. Yhdistynyt kuningaskunta on nyt toimittanut kyseistä ohjelmaa koskevan raportin päätöksessä 2009/177/EY säädettyjen vaatimusten mukaisesti, jotta kyseiset vyöhykkeet julistettaisiin taudista vapaiksi. Raportti täyttää päätöksen 2009/177/EY vaatimukset. Kyseiset vyöhykkeet olisi sen vuoksi lisättävä kyseisen päätöksen liitteessä I olevassa C osassa olevaan luetteloon.

               (10)

               Lisäksi Pohjois-Irlannin koko rannikko, Lough Foylea lukuun ottamatta, sisältyy tällä hetkellä päätöksen 2009/177/EY liitteessä I olevassa C osassa olevaan luetteloon alueena, joka on julistettu taudista vapaaksi bonamioosi-nilviäistaudin (Bonamia ostreae) osalta. Yhdistynyt kuningaskunta on nyt ilmoittanut bonamioosi-nilviäistaudin esiintymisestä kyseisellä rannikolla Strangforth Loughissa. Sen vuoksi kyseisen päätöksen liitteessä I olevassa C osassa olevassa luettelossa olisi mainittava, että Strangforth Lough jää taudista vapaaksi julistetun alueen ulkopuolelle.

               (11)

               Sen vuoksi päätöstä 2009/177/EY olisi muutettava.

               (12)

               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON TEHNYT TÄMÄN PÄÄTÖKSEN:
   1 artikla
   Muutetaan päätöksen 2009/177/EY liite I tämän päätöksen liitteen mukaisesti.
   2 artikla
   Tämä päätös on osoitettu kaikille jäsenvaltioille.

      Tehty Brysselissä 14 päivänä joulukuuta 2009.

            Komission puolesta

         Androulla VASSILIOU

            Komission jäsen

      (1)  EUVL L 328, 24.11.2006, s. 14.

      (2)  EUVL L 63, 7.3.2009, s. 15.

      (3)  EYVL L 224, 18.8.1990, s. 19.

      (4)  EUVL L 322, 2.12.2008, s. 39.

      (5)  EUVL L 220, 3.9.2003, s. 8.

      LIITE
      Korvataan liitteessä I oleva B ja C osa seuraavasti:

         ”B   OSA

            Jäsenvaltiot, vyöhykkeet ja osastot, joita hyväksytyt hävittämisohjelmat koskevat

                     Tauti

                     Jäsenvaltio

                     ISO-koodi

                     Hävittämisohjelmaan kuuluvan alueen maantieteelliset rajat (jäsenvaltio, vyöhykkeet ja osastot)

                     Virusperäinen verenvuotoseptikemia (VHS)

                     Tanska

                     DK

                     Seuraavat vesistöalueet: Tim Å, Hover Å, Heager Å, Velling Å, Skjern Å, Hemmet Mølle Bæk, Lydum Å, Kongeå, Kolding Å, Vejle Å ja Holmsland Klit.

                     Suomi

                     FI

                     Ahvenanmaan maakunta.
                     Uusikaupunki, Pyhäranta ja Rauma.

                     Tarttuva vertamuodostavan kudoksen kuolio (IHN)

                     Koikarpin herpesvirus (KHV-tauti)

                     Saksa

                     DE

                     Sachsenin osavaltio.

                     Tarttuva lohen anemia (ISA-tauti)

                     Yhdistynyt kuningaskunta

                     UK

                     Lounaiset Shetlandinsaaret.

                     Marteilioosi-nilviäistauti (Marteilia refringens)

                     Bonamioosi-nilviäistauti (Bonamia ostreae)

                     Valkopilkkutauti

            C   OSA

            Taudista vapaiksi julistetut jäsenvaltiot, vyöhykkeet ja osastot

                     Tauti

                     Jäsenvaltio

                     ISO-koodi

                     Taudista vapaan alueen maantieteelliset rajat (jäsenvaltio, vyöhykkeet ja osastot)

                     Virusperäinen verenvuotoseptikemia (VHS)

                     Tanska

                     DK

                     Seuraavat vesistöalueet ja rannikkoalueet:

                                 —

                                 Hansted Å

                                 —

                                 Hovmølle Å

                                 —

                                 Grenå

                                 —

                                 Treå

                                 —

                                 Alling Å

                                 —

                                 Kastbjerg

                                 —

                                 Villestrup Å

                                 —

                                 Korup Å

                                 —

                                 Sæby Å

                                 —

                                 Elling Å

                                 —

                                 Uggerby Å

                                 —

                                 Lindenborg Å

                                 —

                                 Øster Å

                                 —

                                 Hasseris Å

                                 —

                                 Binderup Å

                                 —

                                 Vidkær Å

                                 —

                                 Dybvad Å

                                 —

                                 Bjørnsholm Å

                                 —

                                 Trend Å

                                 —

                                 Lerkenfeld Å

                                 —

                                 Vester Å

                                 —

                                 Lønnerup med tilløb

                                 —

                                 Fiskbæk Å

                                 —

                                 Slette Å

                                 —

                                 Bredkær Bæk

                                 —

                                 Vandløb til Kilen

                                 —

                                 Resenkær Å

                                 —

                                 Klostermølle Å

                                 —

                                 Hvidbjerg Å

                                 —

                                 Knidals Å

                                 —

                                 Spang Å

                                 —

                                 Simested Å

                                 —

                                 Skals Å

                                 —

                                 Jordbro Å

                                 —

                                 Fåremølle Å

                                 —

                                 Flynder Å

                                 —

                                 Damhus Å

                                 —

                                 Karup Å

                                 —

                                 Gudenåen

                                 —

                                 Halkær Å

                                 —

                                 Storåen

                                 —

                                 Århus Å

                                 —

                                 Bygholm Å

                                 —

                                 Grejs Å

                                 —

                                 Ørum Å

                     Irlanti

                     IE

                     Kaikki jäsenvaltion alueella mantereella sijaitsevat alueet ja rannikkoalueet, lukuun ottamatta seuraavaa aluetta:

                                 1.

                                 Cape Clear Island.

                     Kypros

                     CY

                     Kaikki jäsenvaltion alueella mantereella sijaitsevat alueet.

                     Suomi

                     FI

                     Kaikki jäsenvaltion alueella mantereella sijaitsevat alueet ja rannikkoalueet, lukuun ottamatta seuraavia alueita:

                                 1.

                                 Ahvenanmaan maakunta

                                 2.

                                 Uusikaupunki, Pyhäranta ja Rauma.

                     Ruotsi

                     SE

                     Koko alue.

                     Yhdistynyt kuningaskunta

                     UK

                     Kaikki mantereella sijaitsevat ja rannikkoalueet Isossa-Britanniassa, Pohjois-Irlannissa, Guernseyssä ja Mansaarella sekä Jerseyssä.

                     Tarttuva vertamuodostavan kudoksen kuolio (IHN)

                     Tanska

                     DK

                     Koko alue.

                     Irlanti

                     IE

                     Koko alue.

                     Kypros

                     CY

                     Kaikki jäsenvaltion alueella mantereella sijaitsevat alueet.

                     Suomi

                     FI

                     Koko alue.

                     Ruotsi

                     SE

                     Koko alue.

                     Yhdistynyt kuningaskunta

                     UK

                     Kaikki mantereella sijaitsevat ja rannikkoalueet Isossa-Britanniassa, Pohjois-Irlannissa, Guernseyssä ja Mansaarella sekä Jerseyssä.

                     Koikarpin herpesvirus (KHV-tauti)

                     Tarttuva lohen anemia (ISA-tauti)

                     Belgia

                     BE

                     Koko alue.

                     Bulgaria

                     BG

                     Koko alue.

                     Tšekki

                     CZ

                     Koko alue.

                     Tanska

                     DK

                     Koko alue.

                     Saksa

                     DE

                     Koko alue.

                     Viro

                     EE

                     Koko alue.

                     Irlanti

                     IE

                     Koko alue.

                     Kreikka

                     EL

                     Koko alue.

                     Espanja

                     ES

                     Koko alue.

                     Ranska

                     FR

                     Koko alue.

                     Italia

                     IT

                     Koko alue.

                     Kypros

                     CY

                     Koko alue.

                     Latvia

                     LV

                     Koko alue.

                     Liettua

                     LT

                     Koko alue.

                     Luxemburg

                     LU

                     Koko alue.

                     Unkari

                     HU

                     Koko alue.

                     Malta

                     MT

                     Koko alue.

                     Alankomaat

                     NL

                     Koko alue.

                     Itävalta

                     AT

                     Koko alue.

                     Puola

                     PL

                     Koko alue.

                     Portugali

                     PT

                     Koko alue.

                     Romania

                     RO

                     Koko alue.

                     Slovenia

                     SI

                     Koko alue.

                     Slovakia

                     SK

                     Koko alue.

                     Suomi

                     FI

                     Koko alue.

                     Ruotsi

                     SE

                     Koko alue.

                     Yhdistynyt kuningaskunta

                     UK

                     Kaikki mantereella sijaitsevat ja rannikkoalueet Isossa-Britanniassa, Pohjois-Irlannissa, Guernseyssä ja Mansaarella sekä Jerseyssä, lukuun ottamatta lounaisia Shetlandinsaaria.

                     Marteilioosi-nilviäistauti (Marteilia refringens)

                     Irlanti

                     IE

                     Koko alue.

                     Yhdistynyt kuningaskunta

                     UK

                     Ison-Britannian koko rannikko.
                     Pohjois-Irlannin koko rannikko.
                     Guernseyn ja Hermin koko rannikko.
                     Jerseyn rannikkoalueet: alue, joka muodostuu Jerseynsaaren nousuveden keskikorkeuden ja kolmen meripeninkulman etäisyydelle Jerseynsaaren laskuveden keskikorkeudesta vedetyn kuvitteellisen viivan välisestä vuorovesialueesta ja välittömästä rannikkoalueesta. Alue sijaitsee Saint-Malon lahdessa Englannin kanaalin etelälaidalla.
                     Mansaaren koko rannikko.

                     Bonamioosi-nilviäistauti (Bonamia ostreae)

                     Irlanti

                     IE

                     Irlannin koko rannikko, lukuun ottamatta seuraavia alueita:

                                 1.

                                 Cork Harbour

                                 2.

                                 Galway Bay

                                 3.

                                 Ballinakill Harbour

                                 4.

                                 Clew Bay

                                 5.

                                 Achill Sound

                                 6.

                                 Loughmore, Blacksod Bay

                                 7.

                                 Lough Foyle

                                 8.

                                 Lough Swilly.

                     Yhdistynyt kuningaskunta

                     UK

                     Ison-Britannian koko rannikko, lukuun ottamatta seuraavia alueita:

                                 1.

                                 Cornwallin etelärannikko Lizardista Start Pointiin;

                                 2.

                                 Dorsetin rannikko, Hampshire ja Sussex Portland Billistä Selsey Billiin;

                                 3.

                                 Pohjois-Kentin ja Essexin koko rannikko North Forelandista Felixstoween;

                                 4.

                                 Lounais-Walesin rannikko Wooltack Pointista St Govan’s Headiin, mukaan lukien Milford Haven sekä Cleddau-joen vuorovesialueet idässä ja lännessä;

                                 5.

                                 Loch Sunartin veden sisältävä alue Maclean’s Nosen pohjoisimmasta kärjestä eteläkaakkoon ulottuvan linjan itäpuolelta Auliston Pointiin;

                                 6.

                                 alue, joka sijoittuu West Loch Tarbertiin koilliseen itäkaakkosuunnassa vedetystä linjasta Ardpatrick Pointissa NR 734 578 North Dunskeig Bayhin NR 752 568.

                           Irlannin koko rannikko, lukuun ottamatta seuraavia alueita:

                                 1.

                                 Lough Foyle

                                 2.

                                 Strangford Lough.

                           Guernseyn, Hermin ja Mansaaren koko rannikko.
                     Jerseyn rannikkoalueet: alue, joka muodostuu Jerseynsaaren nousuveden keskikorkeuden ja kolmen meripeninkulman etäisyydelle Jerseynsaaren laskuveden keskikorkeudesta vedetyn kuvitteellisen viivan välisestä vuorovesialueesta ja välittömästä rannikkoalueesta. Alue sijaitsee Saint-Malon lahdessa Englannin kanaalin etelälaidalla.

                     Valkopilkkutauti”


title: Neuvoston päätös (EU) 2016/815, annettu 17 päivänä toukokuuta 2016, Kroatian liittymisestä Euroopan unionista tehdyn sopimuksen K.3 artiklan perusteella tehtyyn yleissopimukseen yhteisöjen taloudellisten etujen suojaamisesta sekä sen 27 päivänä syyskuuta 1996 tehtyyn pöytäkirjaan, 29 päivänä marraskuuta 1996 tehtyyn pöytäkirjaan ja 19 päivänä kesäkuuta 1997 tehtyyn toiseen pöytäkirjaan

text:
               24.5.2016

               FI

               Euroopan unionin virallinen lehti

               L 133/9

         NEUVOSTON PÄÄTÖS (EU) 2016/815,
   annettu 17 päivänä toukokuuta 2016,
   Kroatian liittymisestä Euroopan unionista tehdyn sopimuksen K.3 artiklan perusteella tehtyyn yleissopimukseen yhteisöjen taloudellisten etujen suojaamisesta sekä sen 27 päivänä syyskuuta 1996 tehtyyn pöytäkirjaan, 29 päivänä marraskuuta 1996 tehtyyn pöytäkirjaan ja 19 päivänä kesäkuuta 1997 tehtyyn toiseen pöytäkirjaan
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen,
   ottaa huomioon Kroatian liittymisasiakirjan ja erityisesti sen 3 artiklan 4 ja 5 kohdan,
   ottaa huomioon Euroopan komission suosituksen,
   ottaa huomioon Euroopan parlamentin lausunnon (1),
   sekä katsoo seuraavaa:

               (1)

               Euroopan unionista tehdyn sopimuksen K.3 artiklan perusteella laadittu yleissopimus yhteisöjen taloudellisten etujen suojaamisesta (2), jäljempänä ’yleissopimus’, allekirjoitettiin 26 päivänä heinäkuuta 1995 ja se tuli voimaan 17 päivänä lokakuuta 2002.

               (2)

               Yleissopimusta on täydennetty Euroopan unionista tehdyn sopimuksen K.3 artiklan perusteella tehdyllä Euroopan yhteisöjen taloudellisten etujen suojaamista koskevaan yleissopimukseen liittyvällä pöytäkirjalla (3), jäljempänä ’27 päivänä syyskuuta 1996 tehty pöytäkirja’, sekä Euroopan unionista tehdyn sopimuksen K.3 artiklan perusteella tehdyllä pöytäkirjalla, joka koskee Euroopan yhteisöjen taloudellisten etujen suojaamista koskevan yleissopimuksen tulkintaa Euroopan yhteisöjen tuomioistuimen antamilla ennakkoratkaisuilla (4), jäljempänä ’29 päivänä marraskuuta 1996 tehty pöytäkirja’, jotka molemmat tulivat voimaan 17 päivänä lokakuuta 2002.

               (3)

               Yleissopimusta täydennettiin edelleen Euroopan unionista tehdyn sopimuksen K.3 artiklan perusteella tehdyllä Euroopan yhteisöjen taloudellisten etujen suojaamista koskevaan yleissopimukseen liittyvällä toisella pöytäkirjalla (5), jäljempänä ’19 päivänä kesäkuuta 1997 tehty toinen pöytäkirja’, joka tuli voimaan 19 päivänä toukokuuta 2009.

               (4)

               Kroatian liittymisasiakirjan, jäljempänä ’liittymisasiakirja’, 3 artiklan 4 kohdan mukaan Kroatia liittyy yleissopimuksiin ja pöytäkirjoihin, jotka on lueteltu liittymisasiakirjan liitteessä I. Kyseisiin yleissopimuksiin ja pöytäkirjoihin kuuluvat muun muassa yleissopimus, 27 päivänä syyskuuta 1996 tehty pöytäkirja, 29 päivänä marraskuuta 1996 tehty pöytäkirja ja 19 päivänä kesäkuuta 1997 tehty toinen pöytäkirja. Yleissopimus ja mainitut pöytäkirjat tulevat voimaan Kroatian osalta ajankohtana, jonka neuvosto määrittää.

               (5)

               Liittymisasiakirjan 3 artiklan 5 kohdan mukaisesti neuvosto päättää kaikista liittymisasiakirjan liitteessä I lueteltuihin yleissopimuksiin ja pöytäkirjoihin Kroatian liittymisen johdosta tarvittavista mukautuksista,

         ON HYVÄKSYNYT TÄMÄN PÄÄTÖKSEN:
   1 artikla
   Yleissopimus, 27 päivänä syyskuuta 1996 tehty pöytäkirja, 29 päivänä marraskuuta 1996 tehty pöytäkirja ja 19 päivänä kesäkuuta 1997 tehty toinen pöytäkirja tulevat Kroatian osalta voimaan sitä kuukautta seuraavan kuukauden ensimmäisenä päivänä, jona tämä päätös julkaistaan.
   2 artikla
   Yleissopimuksen (6), 27 päivänä syyskuuta 1996 tehdyn pöytäkirjan (7), 29 päivänä marraskuuta 1996 tehdyn pöytäkirjan (8) ja 19 päivänä kesäkuuta 1997 tehdyn toisen pöytäkirjan (9) kroaatinkieliset toisinnot ovat todistusvoimaiset samoin edellytyksin kuin yleissopimuksen ja mainittujen pöytäkirjojen muut kielitoisinnot.
   3 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tehty Brysselissä 17 päivänä toukokuuta 2016.

            Neuvoston puolesta

            Puheenjohtaja

         M. H. P. VAN DAM

      (1)  Lausunto annettu 25. helmikuuta 2016 (ei vielä julkaistu virallisessa lehdessä).

      (2)  EYVL C 316, 27.11.1995, s. 49.

      (3)  EYVL C 313, 23.10.1996, s. 2.

      (4)  EYVL C 151, 20.5.1997, s. 2.

      (5)  EYVL C 221, 19.7.1997, s. 12.

      (6)  Kroaatinkielinen toisinto on julkaistu virallisen lehden erityispainoksessa (Luku 19, nide 014, s. 50).

      (7)  Kroaatinkielinen toisinto on julkaistu virallisen lehden erityispainoksessa (Luku 19, nide 014, s. 73).

      (8)  Kroaatinkielinen toisinto on julkaistu virallisen lehden erityispainoksessa (Luku 19, nide 014, s. 92).

      (9)  Kroaatinkielinen toisinto on julkaistu virallisen lehden erityispainoksessa (Luku 19, nide 014, s. 141).


title: 2008/775/EY,Euratom: Neuvoston päätös, tehty 2 päivänä lokakuuta 2008 , Euroopan talous- ja sosiaalikomitean bulgarialaisen jäsenen nimeämisestä

text:
               7.10.2008

               FI

               Euroopan unionin virallinen lehti

               L 266/13

      NEUVOSTON PÄÄTÖS,
   tehty 2 päivänä lokakuuta 2008,
   Euroopan talous- ja sosiaalikomitean bulgarialaisen jäsenen nimeämisestä
   (2008/775/EY, Euratom)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 259 artiklan,
   ottaa huomioon Euroopan atomienergiayhteisön perustamissopimuksen ja erityisesti sen 167 artiklan,
   ottaa huomioon päätöksen 2007/3/EY, Euratom (1),
   ottaa huomioon Bulgarian hallituksen ehdotuksen,
   ottaa huomioon komission lausunnon,
   sekä katsoo, että Euroopan talous- ja sosiaalikomiteassa on vapautunut jäsenen paikka Andriana SUKOVA-TOSHEVAn erottua,
   ON PÄÄTTÄNYT SEURAAVAA:
   1 artikla
   Nimetään Bulgarian työnantajain ja teollisuuden keskusjärjestön pääekonomisti ja ohjelmajohtaja Lena ROUSSENOVA Euroopan talous- ja sosiaalikomitean jäseneksi jäljellä olevaksi toimikaudeksi eli 20 päivään syyskuuta 2010.
   2 artikla
   Tämä päätös tulee voimaan päivänä, jona se tehdään.

      Tehty Luxemburgissa 2 päivänä lokakuuta 2008.

            Neuvoston puolesta

            Puheenjohtaja

         X. BERTRAND

      (1)  EUVL L 1, 4.1.2007, s. 6.